ปิดซอยลาดพร้าว 71 คุ้มกันแน่น “บ้านบิ๊กป้อม” ผวาคาร์ม็อบป่วน.!
ซอยลาดพร้าว 71 โดนปิด! คุ้มกันบ้านพล.อ.ประวิตร วงษ์สุวรรณ แน่น ถือเป็นแห่งรับบุคคลสำคัญ ผวาคาร์ม็อบป่วนบริเวณแยกดินแดน
ซอยลาดพร้าว 71 โดนปิด! คุ้มกันบ้านพล.อ.ประวิตร วงษ์สุวรรณ แน่น ถือเป็นแห่งรับบุคคลสำคัญ ผวาคาร์ม็อบป่วนบริเวณแยกดินแดน
10 ส.ค. 2564

ผู้สื่อข่าวรายงานว่า ช่วงค่ำวันนี้(10 ส.ค.64) ที่ผ่านมา เจ้าหน้าที่ตำรวจ สถานีตำรวจนครบาลลาดพร้าว ได้นำแผงเหล็กและลวดหนามมาปิดทางเข้าออก ซอยลาดพร้าว 71 หลังจากวันนี้มี “มวลชนคาร์ม็อบ” บริเวณแยกดินแดง และเกิดเหตุปะทะเดือดระหว่างตำรวจควบคุมฝูงชนกับมวลชนคาร์ม็อบดังกล่าว
ทั้งนี้การปิดซอยลาดพร้าว 71 ดังกล่าว ถือเป็นการคุ้มกันอย่างหนาแน่น บริเวณบ้านพักของพล.อ.ประวิตร วงษ์สุวรรณ รองนายกรัฐมนตรี หรือ“บิ๊กป้อม” ที่ถือเป็นหลักในการรับรองบุคคลสำคัญทั้งการเมืองและข้าราชการระดับสูง โดยเฉพาะช่วงที่มีการแต่งตั้งโยกย้ายข้าราชการ,ทหาร,ตำรวจ หรือปรับเปลี่ยนโยกย้ายบุคคลสำคัญการเมือง บ้านลาดพร้าว 71 ดังกล่าวจะเนืองแน่นไปด้วยบุคคลสำคัญที่ผลัดเปลี่ยนหมุนเวียนเข้ามาโดยตลอด
นั่นจึงทำให้ “บ้านลาดพร้าว 71” ต้องได้รับการคุ้มกันอย่างหนาแน่นดังกล่าว